রাজস্ব আহরণে তিনটি বিষয়ের প্রতি বিশেষ নজর দিতে অর্থমন্ত্রীকে আহ্বান জানিয়ে প্রধানমন্ত্রী বলেন, প্রথম বিষয়ে ইতোমধ্যেই সিদ্ধান্ত নেয়া হয়েছে নতুন বাজেটের অপেক্ষা না করে চাল আমদানির ওপর শুল্ক হ্রাস করে ১০ শতাংশ নির্ধারণ করা হয়েছে। যে পর্যন্ত আমদানির নির্ভরশীলতা থাকবে সে পর্যন্ত এ শুল্ক অব্যাহত থাকবে। দ্বিতীয় বিষয়টি হলো সঞ্চয়ী হিসাবের ওপর আবগারি শুল্ক বৃদ্ধি। আগে ছিল কেউ যদি ২০ হাজার টাকার বেশি ব্যাংকে সঞ্চয় রাখেন তাকে আবগারি শুল্ক দিতে হবে। অর্থমন্ত্রী এটাকে ১ লাখ পর্যন্ত সঞ্চয়ী হিসাবকে শুল্কমুক্তি দিয়েছেন। কিন্তু এটাকে অপপ্রচার করে বলা হয়েছে ১ লাখ পর্যন্ত ব্যাংকে থাকলে শুল্ক কেটে নেয়া হবে। অথচ তিনি ১ লাখ টাকা পর্যন্ত সম্পূর্ণ শুল্ক মুক্ত করে দিয়েছিলেন। এ জনহিতৈষী প্রস্তাবের জন্য অর্থমন্ত্রীকে ধন্যবাদ জানিয়ে প্রধানমন্ত্রী ১ লাখ ১ টাকা থেকে ১ কোটি টাকা পর্যন্ত তিনটি স্তর করে শুল্ক হার যাতে না বাড়ানো হয় সে ব্যবস্থা নেবেন।